## Odluka o gradskim porezima i o prirezu poreza na dohodak Grada Otočca

### NN 107/2001 (5.12.2001.), Odluka o gradskim porezima i o prirezu poreza na dohodak Grada Otočca

# GRAD OTOČAC

1780

Na teme­lju članka 30., 30a., 32., 36., 38., 42. i 43. Zakona o
financira­nju jedinica lokalne i područne (re­gionalne) samouprave (»Narodne
novine« 117/93, 69/97, 33/00, 73/00 i 59/01) i članka 26. Statuta Grada Otočca
(»Službeni vjesnik Grada Otočca« broj 4/93, 1/97, 1/01, 2/01, 4/01), Gradsko
vijeće Grada Otočca na 4. sjednici održanoj 16. studenoga 2001., donosi

## ODLUKU

### O GRADSKIM POREZIMA I O PRIREZU POREZU NA DOHODAK

I. OPĆE ODREDBE

Članak 1.

Ovom Odlukom utvrđuju se stope, visina, obračun i način plaća­nja
gradskih poreza i prireza porezu na dohodak što su vlastiti izvori prihoda
Grada Otočca.

II. VRSTE POREZA

Članak 2.

Grad Otočac uvodi i istom,
kao vlastiti izvori prihoda, pripadaju sljedeći porezi:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na korište­nje
javnih površina.

1. Prirez porezu na dohodak

Članak 3.

Prirez
porezu na dohodak plaća se na porez na dohodak od nesamostalnog rada, porez na dohodak
od samostalne djelatnosti, porez na dohodak od imovine  i imovinskih prava i porez na dohodak od
kapitala.

Članak 4.

Vrste poreza na dohodak,
obračun, način i rokovi plaća­nja poreza na dohodak i oslobođe­nja plaća­nja
poreza na dohodak propisani su Zakonom o porezu na dohodak i primje­njuju se
pri utvrđiva­nju prireza porezu na dohodak.

Članak 5.

Prirez porezu na dohodak
plaćaju obveznici poreza na dohodak koji imaju prebivalište ili uobičajeno
boravište na području Grada Otočca.

Članak 6.

Prirez porezu na dohodak
plaća se po stopi od 5,00%.

Članak 7.

Poslove u vezi s utvrđiva­njem
i naplatom prireza porezu na dohodak obav­lja Porezna uprava.

Prirez porezu na dohodak
plaća se na žiroračun Poreza i prireza na dohodak 30100-840-313-1200,  s odgovarajućim pozivom na broj MB/JMBG
uplatite­lja.

2. Porez na potroš­nju

Članak 8.

Porez na potroš­nju plaća se
na potroš­nju alkoholnih pića (prirodna vina, specijalna vina, vi­njak, rakiju
i žestoka pića), piva i bezalkoholnih pića, po stopi od 3%.

Bezalkoholnim pićima iz
stavka 1. ovoga članka smatraju se prirodni voćni sokovi (juice) kao i sva
osvježavajuća gazirana bezalkoholna pića, te mineralne i gazirane vode osim
kave i čaja.

Članak 9.

Obveznik plaća­nja poreza na
potroš­nju jest pravna ili fizička osoba koja pruža ugostite­ljske usluge na
području Grada Otočca.

Članak 10.

Osnovica poreza na potroš­nju
jest prodajna cijena pića po kojoj se pića prodaju u ugostite­ljskim objektima.

Članak 11.

Porez na potroš­nju alkoholnih i bezalkoholnih pića i piva obveznik
poreza obračunava i plaća do 15-tog u mjesecu za prethodni mjesec, na žiroračun
Proračuna Grada Otočca, 31930-630-133, s pozivom na broj 21/22-1708-MB/JMBG
uplatite­lja.

U  istom roku, porezni obveznik
je dužan predati na propisanom obrascu i prijavu poreza na potroš­nju Općem
upravnom odjelu Grada Otočca.

Članak 12.

Nadzor nad obračunava­njem i plaća­njem poreza na potroš­nju obav­lja
Opći upravni odjel Grada Otočca.

3. Porez na kuće za odmor

Članak 13.

Porez na kuće za odmor plaćaju pravne i fizičke osobe koje su vlasnici
kuća za odmor na području Grada Otočca.

Članak 14.

Porez na kuće za odmor plaća se 10,00 kuna po jednom četvornom metru
korisne površine kuće za odmor.

Članak 15.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa i drugog pribora.

Članak 16.

Porez na kuće za odmor ne plaća se na kuće za odmor koje se ne mogu
koristiti.

Kućom za odmor iz stavka 1. ovoga članka smatraju se kuće za odmor koje
se ne mogu koristiti zbog ratnih razara­nja i prirod­nih nepogoda (poplave,
požara, potresa), te starosti i trošnosti.

Porez na kuće za odmor ne plaća se dok su u ­njima smješteni prognanici
i izbje­glice.

Članak 17.

Obveznici poreza na kuće za odmor moraju Općem upravnom odjelu dostaviti
podatke o kućama za odmor, koji se odnose na mjesto gdje se nalaze ti objekti
te korisnu površinu.

Podatke iz stavka 1. ovoga članka treba dostaviti do 31. ožujka godine
za koju se utvrđuje porez na kuće za odmor.

Članak 18.

Rješe­nje o razrezu poreza na kuće za odmor donosi Opći upravni odjel
Grada Otočca.

Članak 19.

Porez na kuće za odmor plaća se u roku 15 dana od dana dostave rješe­nja,
na žiroračun Proračuna  Grada Otočca,
broj 31930-630-133, s pozivom na broj 21/22-1716-MB/JMBG obveznika poreza na
kuće za odmor.

4. Porez na tvrtku ili naziv

Članak 20.

Obveznici poreza na tvrtku ili naziv su pravne ili fizičke osobe koje su
obveznici poreza na dobit ili poreza na dohodak i re­gistrirane su za obav­lja­nje
djelatnosti.

Obveznici poreza na tvrtku koji ne obav­ljaju djelatnost ne plaćaju
porez na tvrtku.

Članak 21.

Porez na tvrtku ili naziv plaća se u godiš­njem iznosu:

a) pravne osobe (klasifikacija prema Zakonu o računo­vod­stvu)

– velika poduzeća                                       1.600,00
kuna

– sred­nje velika poduzeća                           1.200,00 kuna

– mala poduzeća                                            800,00
kuna

b) fizičke osobe koje
samostalno obav­ljaju

djelatnost                                                       800,00
kuna

c) fizičke osobe koje obav­ljaju
dopunsku

djelatnost                                                       400,00
kuna

Članak 22.

Obveznici poreza na tvrtku iz članka 21. ove Odluke koji u svome sastavu
imaju poslovne jedinice (prodavaonice, pogone, radionice, prodajna mjesta),
obveznici su poreza na tvrtku za svaku poslovnu jedinicu u 50%-tnom iznosu
razrezanog poreza teme­ljem prethodnog članka.

Članak 23.

Ako se tvrtka upiše u re­gistar tijekom godine, plaća se razmjerni dio
poreza na tvrtku, odnosno naziv iz članka 21. i 22. ove Odluke.

Članak 24.

Porez na tvrtku ne plaćaju: državna tijela, jedinice lokalne i područne
(re­gionalne) samouprave, fondovi, ustanove, udruge građana, re­gistrirane
političke stranke, poduzeća za zapoš­ljava­nje invalida (ako od ukupnog broja
zaposlenih zapoš­ljavaju 40% ili više invalidnih osoba), te fizičke osobe
invalidi domovinskog rata koji samostalno obav­ljaju djelatnosti.

Članak 25.

Pravna ili fizička osoba, prvi puta upisana u re­gistar ne plaća porez
na tvrtku ili naziv za prvu godinu poslova­nja a drugu godinu poslova­nja plaća
50% poreza na tvrtku ili naziv propisanog člankom 21. i 22. ove Odluke.

Članak 26.

Obveznik poreza na tvrtku ili naziv dužan je promjenu imena tvrtke,
odnosno naziva prijaviti nadležnom odje­ljku Opće­g uprav­nog odjela Grada
Otočca koji vrši razrez poreza kao i sve druge promjene koje utječu na visinu i
razrez poreza u roku od 15 dana od upisa u re­gistar, odnosno nastale promjene.

Članak 27.

Rješe­nje o razrezu poreza na tvrtku donosi Opći upravni odjel Grada
Otočca.

Članak 28.

Porez na tvrtku ili naziv plaća se na žiroračun Grada Otočca
31930-630-133, s pozivom na broj 21/22-1732-MB/JMBG ob­veznika u roku od 15
dana od dana dostave rješe­nja o razrezanom porezu.

5. Porez na korište­nje javnih površina

Članak 29.

Porez na korište­nje javnih površina plaćaju pravne i fizičke osobe
kojima je nadležno tijelo Grada Otočca odobrilo korište­nje javne površine.

Pravne i fizičke osobe, za koje se utvrdi da koriste javne površine bez
odobre­nja nadležnog tijela Grada Otočca, plaćaju porez na korište­nje javnih
površina u deseterostrukom iznosu od iznosa utvrđenog člankom 31. ove Odluke.

Članak 30.

Javnim površinama u smislu
ove Odluke, smatraju se zem­ljišta koja su, u skladu s prostornim planovima, namije­njena
općoj uporabi (ulice, trgovi, igrališta, parkovi, zelene površine i sl.).

Članak 31.

Za korište­nje javnih
površina plaća se porez na svaki četvorni metar površine koja se koristi.

Porez iz stavka 1. ovog
članka obračunava se u dnevnom iznosu:

1.
za izgrad­nju i popravak zgrade i drugih objekata

– u odobrenom roku                                           0,20 kuna

– izvan odobrenog roka                                      2,00
kuna

2. za zabavne putujuće rad­nje, sezonske ili

druge prigodne rad­nje                                         0,80 kuna

3. za prodaju tiska, duhanskih proizvoda

u kioscima i na napravama, kao i lutrija               1,00
kuna

4. za zauzima­nje terasa i drugih otvorenih

prostora:

– za ugostite­ljsku djelatnost                                 2,80
kuna

– za trgovačku
djelatnost                                    1,20 kuna

– za ostale
djelatnosti                                          0,40 kuna

5. za sve druge
namjene                                      0,80 kuna

Članak 32.

Rješe­nje o razrezu poreza na
korište­nje javnih površina donosi Opći upravni odjel Grada Otočca.

Članak 33.

Porez na korište­nje javnih površina plaća se na žiroračun Proračuna
Grada Otočca, broj 31930-630-133, s pozivom na broj 21/22-1740-MB/JMBG
obveznika, u roku od 15 dana od dana dostave rješe­nja o razrezu poreza.

III. ZAVRŠNE ODREDBE

Članak 34.

Glede razreza, naplate, žalbe, obnove postupka, zastare i drugih
postupovnih rad­nji prema odredbama ove Odluke shodno se primje­njuju propisi o
porezu na dohodak.

Članak 35.

Danom početka primjene ove odluke prestaje važiti Odluka o porezima
Grada Otočca (»Službeni vjesnik Grada Otočca« broj 5/96, 1/98, 2/00 i 5/00).

Članak 36.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječnja 2002. godine.

Klasa: 410-07/0-10/04
Urbroj: 2125/0-01-01-1
Otočac, 16. studenoga 2001.

Predsjednik
**Milan Kra­njčević, dipl. iur**., v. r.

Odluka, NN 107/2001-1780